CEREFREA Villa Noël anunță organizarea colocviului internațional „Transferts et Francophonies. Enjeux, processus et défis dans les sciences humaines et sociales et au-delà” 

În perioada 9 – 10 noiembrie 2023, Centrul Regional Francofon de Studii Avansate în Științe Sociale (CEREFREA Villa Noël) al Universității din București organizează colocviul internațional Transferts et Francophonies. Enjeux, processus et défis dans les sciences humaines et sociales et au-delà”. Evenimentul este organizat în parteneriat cu univeristățile franceze din regiunea Nouvelle-Aquitaine grupate în rețeaua FrancophoNéA (Bordeaux, Bordeaux-Montaigne, Limoges, La Rochelle, Pau et Pays de l’Adour și Poitiers) și cu Institutul Francez din România 
Colocviul se va desfășura în format hibrid, pe 9 noiembrie 2023 la Villa Noël (Strada Émile Zola, nr. 6, sector 1) și pe 10 noiembrie 2023 la sediul Institutului Francez (Bulevardul Dacia, nr. 77, sector 2).
Rezultat al unei cooperări începute în anul 2022 între CEREFREA și Axa Transferuri din cadrul rețelei FrancophoNéA, colocviul reunește peste 40 de cercetători în jurul unor subiecte de interes pentru lumea francofonă contemporană, pornind de la chestiunea transferurilor culturale. 
Programul colocviului și rezumatele comunicărilor pot fi accesate atât pe site-ul CEREFREA Villa Noël, cât și aici.
 
